《张园梅花》
清代·林旭

张家园里数株梅，岁岁相逢总盛开。花上盈盈歌一阕，风前艳艳酒千杯。

方波照影知谁见，斜日攀条却独来。眼底风光浑不是，一回思念一回灰。

作者简介：（1875—1898）清福建侯官人，字暾谷，号晚翠。光绪十九年举人。任内阁中书。倡闽学会，又助康有为开保国会。百日维新间，与谭嗣同等四人以四品卿衔入军机，参与新政。政变起，被捕遇害。为戊戌六君子之一。有《晚翠轩诗集》。